**ELŐTERJESZTÉS**

**A Gazdasági és Jogi Bizottság 2024. november 25-i ülésére**

**Javaslat a PRENOR Kertészeti és Parképítő Kft.-vel kapcsolatos döntés meghozatalára**

Tájékoztatom a Tisztelt Bizottságot, hogy az Önkormányzat 35 %-os tulajdoni részesedéssel működő gazdasági társasága, a PRENOR Kertészeti és Parképítő Kft. 2024. november 29. napján tartja taggyűlését, amelyre vonatkozóan megküldte a napirendeket, illetve az ahhoz kapcsolódó anyagokat.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (1)-(2) bekezdése alapján a társasági szerződésben rögzített kizárólagos taggyűlési döntést igénylő kérdésekben a polgármester a döntés előtt köteles kikérni a gazdasági ügyeket ellátó bizottság állásfoglalását.

A taggyűlés 1. napirendi pontjában az ügyvezető a társasági szerződés 14.1. pontjának módosítására tesz javaslatot az alábbiak szerint:

„*A társasági érdekeinek megóvása céljából az ügyvezetőt – 2024. november 30-ig terjedő időben – 5 tagú felügyelőbizottság ellenőrzi.”*

 szövegrész helyébe

***„A társaság érdekeinek megóvása céljából az ügyvezetőt 5 tagú felügyelőbizottság ellenőrzi, melynek tagjait maximum 5 évre lehet megválasztani.”*** szöveg lép.

A felügyelőbizottság 35/2024. számú FB határozatában javasolja a taggyűlésnek a társasági szerződés módosítását a fentiek szerint.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2024. november 20.**

 **/: Dr. Nemény András :/**

**Határozati javaslat**

**…../2024. (XI. 25.) GJB számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 18. § (2) bekezdésében kapott hatáskörében eljárva a PRENOR Kertészeti és Parképítő Kft. 2024. november 29. napi taggyűlése 1. napirendi pontjával kapcsolatban javasolja a polgármesternek, hogy a Kft. társasági szerződésének 14.1. pontja az alábbiak szerint kerüljön módosításra:

***„A társaság érdekeinek megóvása céljából az ügyvezetőt 5 tagú felügyelőbizottság ellenőrzi, melynek tagjait maximum 5 évre lehet megválasztani.”***

**Felelős**. Dr. Nemény András polgármester

 Dr. Horváth Attila alpolgármester

Bokányi Adrienn, a Bizottság elnöke

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Izer Gábor Nándor, a PRENOR Kft. ügyvezetője)

**Határidő:** a társaság 2024. november 29. napi taggyűlése